Povestea Marii Uniri. Cum a ajuns România să fie Mare.
România Mare s-a născut la 1 decembrie 1918. Transilvania, Crișana și Banatul s-au unit cu Regatul României la Alba Iulia. Basarabia și Bucovina veniseră în martie și noiembrie 1918.
Din cel mai oribil război prin care a trecut lumea, s-a născut România Mare.După 40 de milioane de morți și răniți în toată lumea, Primul Război Mondial s-a încheiat după patru ani de lupte, în noiembrie 1918.Pe 1 decembrie, Regatul României, putere câștigătoare, s-a întregit, la Alba Iulia, cu Transilvania, Banatul și Crișana, venite de la Imperiul Austro-Ungar, care a dispărut.Basarabia venise la țara mamă în primăvară, iar Bucovina în noiembrie în același an. Cadrilaterul, din sudul Dobrogei, era românesc din 1913.1 decembrie 1918 a însemnat și cel mai mare teritoriu pentru România – 295.000 de kilometri pătrați. Populația era de 16 milioane de oameni, locul 8 în Europa.